Proizvodi in storitve, zagotovljeni v letu 2013 (2012)

Analiza politik in poročanje o njih Cedefop spremlja napredek držav pri doseganju kratkoročnih rezultatov iz sporočila iz Brugesa. Dokumentacija o državah s povzetkom napredka pri politiki je bila pripravljena za vse države članice EU, Norveško in Islandijo ter predložena Evropski komisiji, ki v okviru evropskega semestra predlaga priporočila za posamezne države. V okviru priprav za poročilo o spremljanju politik poklicnega izobraževanja in usposabljanja, ki ga bo Cedefop pripravil v letu 2014, so ciljne skupine s člani Svetovalnega odbora za poklicno usposabljanje razpravljale o uspešnosti politik. Opisi nacionalnih sistemov poklicnega izobraževanja in usposabljanja, ki so jih pripravili partnerji ReferNet, so bili objavljeni na spletu za 29 držav. Za marčevsko srečanje generalnih direktorjev za poklicno usposabljanje je bila pripravljena sistematična analiza razvoja na področju poklicnega izobraževanja in usposabljanja na Irskem. Za novembrsko srečanje generalnih direktorjev za poklicno usposabljanje in konferenco predsedstva o poklicnem izobraževanju in usposabljanju sta bila objavljena Vocational education and training in Lithuania – Short description in Spotlight on VET in Lithuania. Cedefop je objavil tudi On the way to 2020: data for vocational education and training. Skupna evropska orodja, kvalifikacije in učni rezultati V okviru podpore izvajanja orodij EU je Cedefop delovnim skupinam na ravni EU zagotavljal svetovanje in strokovno znanje o politikah. Študija o kvalifikacijah na stopnji 5 evropskega ogrodja kvalifikacij (EOK) in Analysis and overview of NQF level descriptors in European countries, ki ju je pripravil Cedefop, sta neposredno prispevala k izvajanju evropskega in nacionalnih ogrodij kvalifikacij. Cedefop je objavil študijo The role of qualifications in governing professions and occupations. Objavljeno je bilo informativno sporočilo o priložnostih in izzivih evropskega sistema kreditnih točk v poklicnem izobraževanju in usposabljanju. Spletno stran Europass je obiskalo 20,85 milijona uporabnikov (14,8 milijona), na njej pa je bilo izpolnjenih 10,16 milijona (8,3 milijona) življenjepisov. Na delovni večerji z Evropskim parlamentom so potekale razprave o dosežkih in izzivih v zvezi z evropskimi orodji. Cedefop je objavil študijo Renewing VET provision: Understanding feedback mechanisms between initial VET and the labour market. Za konferenco o poklicnem izobraževanju in usposabljanju, ki jo je pripravilo litovsko predsedstvo, je bil pripravljen osnutek informativnega sporočila Keeping young people in (vocational) education: what works?. Izobraževanje odraslih in prehodi Na konferenci o poklicnem izobraževanju in usposabljanju, ki jo je pripravilo litovsko predsedstvo, se je razpravljalo o študiji Return to Work – work-based learning and the reintegration of unemployed adults into the labour market, ki jo je pripravil Cedefop. Center je objavil študiji Benefits of vocational education and training in Europe for people, organisations and countries in Labour market outcomes of vocational education in Europe. Končana je bila študija Validation of non-formal and informal learning in European enterprises, na skupnem seminarju Centra in GD EAC, s katerim se je začelo spremljanje upoštevanja priporočila Sveta o potrjevanju iz leta 2012, pa je bilo razdeljeno tudi skupno poročilo. Cedefop je v podporo Evropske koalicije za vajeništva organiziral konferenco na visoki ravni z naslovom Renewing vocational education and training to tackle skill mismatch – work-based learning and apprenticeship for all?. Analiza znanj in spretnosti Cedefop je podpiral razvoj evropske panorame znanj in spretnosti, za katero bo od leta 2014 v celoti odgovoren. Objavil je napovedi o ponudbi znanj in spretnosti v Evropski uniji in povpraševanju po njih za leto 2013. Ključne ugotovitve so povzete v dokumentu Roads to recovery: three skill and labour market scenarios for 2025. Cedefop je objavil raziskovalno študijo Quantifying skill needs in Europe – Occupational skills profiles: methodology and application. Objavljena sta bila raziskovalna študija Skills for a low carbon Europe in informativno sporočilo o njej. Podatki in analize o nesorazmerjih med ponudbo znanj in spretnosti ter povpraševanjem po njih, ki jih je objavil Cedefop, so prispevali k prizadevanjem sveta svetovne agende za zaposlovanje v okviru Svetovnega gospodarskega foruma, predstavljeni pa so bili na vrhu svetovne agende leta 2013 v Abu Dhabiju. Organizacijski učinek V (zunanji) oceni za obdobje 2007–2012 je bilo preučeno, ali je bilo delo Centra skladno s politikami EU. Pregledani so bili tudi njegova učinkovitost, učinek in sinergije s štirimi drugimi agencijami EU. V oceni je bilo poudarjeno: da je bil Cedefop nadvse uspešen pri izvajanju ciljev iz njegove ustanovitvene uredbe ter da je priznan kot vodilno svetovno središče za strokovno znanje o ogrodjih kvalifikacij in spretnosti; da delo Centra ni podvajalo dejavnosti katerega koli drugega akterja na evropski, nacionalni ali mednarodni ravni; da sta se priljubljenost njegovih izložkov in prenos podatkov z njegovih spletnih strani bistveno povečala; da so bile njegove prireditve visokokakovostne in njihovi udeleženci izredno zadovoljni ter da so bile njegove dejavnosti stroškovno učinkovite. Cedefop za upravljanje in ocenjevanje svojega učinka, učinkovitosti in uspešnosti uporablja sistem za merjenje uspešnosti. Ugotovitve Centra so bile citirane v 173 (169) dokumentih na ravni EU o politikah. Uprava Centra je tudi v tem letu uspešno in učinkovito podpirala njegove dejavnosti. V anketi iz leta 2013, opravljeni med osebjem, je bilo potrjeno zadovoljstvo zaposlenih z upravnimi in podpornimi storitvami. Za več informacij glej www.cedefop.europa.eu (letno poročilo in letno poročilo o dejavnostih za leto 2013).